عجب جي نشاني

ڪنھن بھ حيرت ۾ وجھندڙ جملي جي آخر ۾ اھا نشاني لکندي اھي، يا وري گھڻي توجھه ڇڪائڻ لاءِ پڻ ڪڏھن ڪڏھن ساڳي نشاني لڳائبي آهي. لفظ جي ندائي صورت ۾ يا ندائي جملي ۾ اخر ۾ هيءَ نشاني لکائبي اھي. تمنائي جملن امر نيازي (اڄ پڇاڙيءَوارن) جملن جي اخر ۾ عجب جي نشاني لڳائبي آهي. مثال: ادا طارق! ھتي اچي ويھھ. طنز ڏيکارڻ لاءِ به ڏنگين يا بريڪيٽن ۾ عجب جي نشاني ڏني اھي. مثال طور: ھا سائين، تون وڏو نيڪ (!) ماڻھو اھين. تون پاس ٿي وئين ! .ڪتاب:ادبي اصطلاحن جي تشريحي لغت؛مرتب: مختيار احمد ملاح؛پبلشر:سنڌ لئنگئيج اٿارٽي
ندا جي نشاني تڏهن استعمال ڪئي ويندي آهي، جڏهن جملي ۾ خوشي يا غم، ڊپ يا ڪنهن عجب وارن جذبن کي ظاهر ڪيو ويندو آهي. پر ڳالهائڻ وقت انهن لفظن تي زور ڏنو ويندو آهي ۽ انهن لفظن ۽ باقي لفظن جي وچ ۾ ڪجهه وقت دم کڻڻو پوندو آهي. هڪ ڪڏهن ٿوڪ ظاهر ڪرڻ يا ڪنهن خاص پيدا ڪرڻ لاءِ نشاني ڏني ويندي آهي.{ڪتاب: تحقيق جو فن؛ از: ڊاڪٽر غلام حسين ؛ پھريون ايڊيشن 1983، پبلشر: سنڌي ادبي بورڊ ڄامشورو }
مثال:
مار! ايترو بار هن جانور تي.
واه! تو هي راند نه کٽي ورتي.
ڌڻي شل توکي وڏي عمر ڏئي!
تو ايتري دولت ڪمائي آهي!
چپ! تيار ٿي! هڪدم ڪمري مان نڪري وڃ.{ڪتاب: تحقيق جو فن؛ از: ڊاڪٽر غلام حسين ؛ پھريون ايڊيشن 1983، پبلشر: سنڌي ادبي بورڊ ڄامشورو }
عجب جي نشاني: ندا جي نشاني:(!): (Sign of Exclamation)

ندا ۽ ليڪ

[! -]          Exclamation & Dash
هي نشاني ندا جي حالت ۾ وڌيڪ زوردار يا احتياط خاطر استعمال ڪئي ويندي آهي.{ڪتاب: تحقيق جو فن؛ از: ڊاڪٽر غلام حسين ؛ پھريون ايڊيشن 1983، پبلشر: سنڌي ادبي بورڊ ڄامشورو }

هڪ کان وڌيڪ ندا جون نشانيون

[!! ! ]
هنن نشانين جو مقصد هوندو آهي ته ڪنهن ڳالهه جي لاءِ وڌيڪ عجب ظاهر ڪرڻ. هيءَ نشاني افسانوي ادب ۾ عام استعمال ڪئي وڃي ٿي.{ڪتاب: تحقيق جو فن؛ از: ڊاڪٽر غلام حسين ؛ پھريون ايڊيشن 1983، پبلشر: سنڌي ادبي بورڊ ڄامشورو }

ڏنگين ۾ ندا جي نشاني

[ (!) ]
Bracked Exclamation
هن نشاني مان لفظن ۾ لڪل عجب ظاهر ڪيو ويندو آهي. معنيٰ لفظن ۾ ظاهر ۾ ندا جي حالت ڪانه هوندي آهي پر باطني طور ندا جي حالت ظاهر ڪئي ويندي آهي يا هن نشاني مان گهري طنز ظاهر ڪئي وڃي ٿي.{ڪتاب: تحقيق جو فن؛ از: ڊاڪٽر غلام حسين ؛ پھريون ايڊيشن 1983، پبلشر: سنڌي ادبي بورڊ ڄامشورو }

حوالا

زمرو:نحو